## Zaključak Agencije za zaštitu tržišnog natjecanja klasa: UP/I 030-02/99-01/44, urbroj: 580-02-06-10-193 od 13. srpnja 2006.

### NN 37/2007 (10.4.2007.), Zaključak Agencije za zaštitu tržišnog natjecanja klasa: UP/I 030-02/99-01/44, urbroj: 580-02-06-10-193 od 13. srpnja 2006.

# AGENCIJA ZA ZAŠTITU TRŽIŠNOG NATJECANJA

**1241**

Agencija za zaštitu tržišnog natjecanja na temelju članaka 34. i 35. stavka 1.
točka 2. Zakona o zaštiti tržišnog natjecanja (»Narodne novine«, broj 122/03) i
članka 219. stavka 1. i 2. Zakona o općem upravnom postupku (»Narodne novine«,
broj 53/91 i 103/96) radi ispravljanja pogreške u rješenju, po službenoj
dužnosti, temeljem odluke Vijeća za zaštitu tržišnog natjecanja sa 65. sjednice,
održane 13. srpnja 2006., donosi sljedeći

## ZAKLJUČAK

1. U rješenju Agencije za zaštitu tržišnog natjecanja, klasa:UP/I-030-02/99-01/44,
urbroj: 580-02-06-10-187, od 12. travnja 2006., ispravljaju se sljedeće greške:
a) u točki 5. izreke rješenja, umjesto: »Zabranjuje se Tvornici duhana Rovinj
d.o.o. …«
mora stajati:
»Zabranjuje se poduzetniku TDR d.o.o. za proizvodnju duhanskih proizvoda…«
b) U obrazloženju rješenja, točka VII d)., stranica 22., četvrto poglavlje,
drugi red, umjesto: »… jer prema odredbi članka 62. ZUP-a, …«
mora stajati
»… jer prema odredbi članka 62. ZUS-a,..«.
c) U točki XII. Obrazloženja rješenja, drugi red, umjesto: »… u točki 6. izreke
ovog rješenja.«
mora stajati:
»u točki 7. izreke ovog rješenja«.
2. Ispravke iz točke 1. izreke ovog zaključka bit će upisani u izvornik rješenja
u obliku bilješke.
3. Ovaj zaključak bit će objavljen u »Narodnim novinama«.

```
Obrazloženje
```

I. Rješenjem Agencije za zaštitu tržišnog natjecanja (dalje: Agencija), klasa:
UP/I-030-02/99-01/44, urbroj: 580-02-06-10-187, od 12. travnja 2006., okončan je
postupak utvrđivanja narušavanja slobodnog tržišnog natjecanja zlouporabom
monopolističkog položaja na tržištu proizvodnje i prodaje duhanskih proizvoda,
odnosno zlouporabom vladajućeg položaja na tržištu primarne prerade duhana na
području Republike Hrvatske, pokrenutog po službenoj dužnosti protiv Tvornice
duhana Rovinj d.d., sada Adris grupe d.d., sa sjedištem u Rovinju, Obala
Vladimira Nazora 1, zastupane po punomoćenicima Borisu Porobiji i Ivanu
Gjurgjanu, odvjetnicima iz Odvjetničkog društva Porobija & Porobija iz Zagreba,
Iblerov trg 10/VII.
Naknadnim uvidom u sadržaj istog, utvrđeno je da je, u točki 5. izreke rješenja,
greškom napisano Tvornica duhana Rovinj d.o.o., umjesto TDR d.o.o. za
proizvodnju duhanskih proizvoda, da je u točki VII d) obrazloženja, na stranici
22. rješenja, u drugom redu četvrtog poglavlja, zbog greške u pisanju pogrešno
napisan skraćeni naziv Zakona o upravnim sporovima, te je umjesto riječi ZUS-a,
napisana riječ ZUP-a, te da je u točki XII. obrazloženja greškom napisano da će
predmetno rješenje biti objavljeno u »Narodnim novinama« kao što je to odlučeno
u točki 6. izreke rješenja, iako je riječ o točki 7. izreke tog rješenja.
S obzirom na navedeno, te da je riječ o očitim i nenamjernim greškama, Vijeće za
zaštitu tržišnog natjecanja je na 65. sjednici, održanoj 13. srpnja 2006., na
temelju članka 34. i 35. stavka 1. točka 2. Zakona o zaštiti tržišnog natjecanja
i članka 219. stavka 1. i 2. Zakona o općem upravnom postupku, donijelo odluku o
ispravljanju grešaka u rješenju, klasa: UP/I-30-02/99-01/44, urbroj:
580-02-06-10-187, od 12. travnja 2006.
Slijedom rečenog, odlučeno je kao u točkama 1. i 2. izreke ovog zaključka.
II. Budući da je rješenje Agencije, klasa: UP/I-030-02/99-01/44, urbroj:
580-02-06-10-187, od 12. travnja 2006., objavljeno u »Narod­nim novinama« u
smislu članka 59. stavka 1. ZZTN, valjalo je i zaključak o ispravci grešaka iz
predmetnog rješenja objaviti u »Narodnim novinama«.
Slijedom rečenog, odlučeno je kao u točki 3. izreke ovog zaključka.

UPUTA O PRAVNOM LIJEKU

Protiv ovog zaključka nije dopuštena žalba, ali nezadovoljna stranka može
pokrenuti upravni spor pred Upravnim sudom Republike Hrvatske u roku od trideset
(30) dana od dana dostave ovog zaključka.

Klasa: UP/I 030-02/99-01/44
Urbroj: 580-02-06-10-193
Zagreb, 13. srpnja 2006.

Predsjednica Vijeća
za zaštitu tržišnog natjecanja
**Olgica Spevec**, v. r.

Ostalo, NN 37/2007-1241
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)